text: পঞ্চগড় রেলওয়ে স্টেশন হচ্ছে বাংলাদেশের রংপুর বিভাগের পঞ্চগড় জেলার একটি স্টেশন। এটি জেলা শহরের কাছেই অবস্থিত এবং উত্তরবঙ্গের সর্বশেষ রেলওয়ে স্টেশন। ২০১৯ সালে স্টেশনটির নাম পরিবর্তন করে নতুন করে “বীর মুক্তিযোদ্ধা সিরাজুল ইসলাম রেলওয়ে স্টেশন” রাখা হয়।
  
  ইতিহাস
  ব্রিটিশ সময়কালে পার্বতীপুর-রুহিয়া এবং পাকিস্তান সময়কালে ১৯৬৭ সালে রুহিয়া-পঞ্চগড় রেললাইনটি তৈরি করা হয়। এরপর থেকে আর সংস্কার না করায় রেলগাড়ি  চলাচল বন্ধের উপক্রম হয়। ২০১৩ সালে পঞ্চগড় চিনিকল মাঠে এক জনসভায় প্রধানমন্ত্রী শেখ হাসিনা পঞ্চগড় থেকে পার্বতীপুর পর্যন্ত আধুনিক রেল যোগাযোগের উদ্ভোধন করেন। সরকারের উন্নয়নের অংশ হিসেবে ৯৮২ কোটি টাকা ব্যয়ে পঞ্চগড় - ঠাকুরগাঁও - দিনাজপুর - পার্বতীপুর পর্যন্ত ১৫০ কিলোমিটার রেললাইনকে ডুয়েলগেজে রুপান্তর করা হয়। বাংলাদেশ রেলওয়ে পশ্চিম অঞ্চলের আওতায় ২০১৬ সালে উন্নয়ন কাজ শেষ করা হয়।
  
  বর্তমানে পঞ্চগড় রেলওয়ে স্টেশন থেকে বাংলাবান্ধা পর্যন্ত রেললাইন সম্প্রসারণের কাজ চলমান।
  
  পরিষেবা
  পঞ্চগড় রেলওয়ে স্টেশন (বী.মু.সি.ই.) থেকে বর্তমানে ৭ টি ট্রেন চলাচল (আসা-যাওয়া) করে।
  
  আন্ত:নগর ট্রেন
  দ্রুতযান এক্সপ্রেস। পঞ্চগড় ছাড়ে সকাল ৮:১০ মিনিটে। পঞ্চগড়-ঢাকা-পঞ্চগড়।
  পঞ্চগড় এক্সপ্রেস। পঞ্চগড় ছাড়ে দুপুর ১২:৩০ মিনিটে। পঞ্চগড়-ঢাকা-পঞ্চগড়।
  একতা এক্সপ্রেস। পঞ্চগড় ছাড়ে রাত ৯:১০ মিনিটে। পঞ্চগড়-ঢাকা-পঞ্চগড়। 
  বাংলাবান্ধা এক্সপ্রেস। পঞ্চগড় ছাড়ে রাত ৮:৩০ মিনিটে। পঞ্চগড়-রাজশাহী-পঞ্চগড়।
  
  মেইল ট্রেন
  উত্তরবঙ্গ মেইল। পঞ্চগড়-সান্তাহার
  কাঞ্চন কমিউটার। পঞ্চগড়-পার্বতীপুর
  পঞ্চগড় কমিউটার (ডেমু)। পঞ্চগড়-পার্বতীপুর
  
  চিত্রশালা
  
  তথ্যসূত্র
  
  বহিঃসংযোগ
  
  বিষয়শ্রেণী:পঞ্চগড় জেলার রেলওয়ে স্টেশন
title: বীর মুক্তিযোদ্ধা সিরাজুল ইসলাম রেলওয়ে স্টেশন